
POZMEŇUJÚCE NÁVRHY
Výbor pre zamestnanosť a sociálne veci predkladá Výboru pre zahraničné veci a Výboru pre medzinárodný obchod ako gestorským výborom:
<RepeatBlock-Amend><Amend>Pozmeňujúci návrh		<NumAm>1</NumAm>
<DocAmend>Návrh rozhodnutia</DocAmend>
<Article>Citácia 18 a (nová)</Article>
	

	Návrh uznesenia
	Pozmeňujúci návrh

	






	–	so zreteľom na rozhodnutie Osobitného výboru pre koordináciu sociálneho zabezpečenia zriadeného článkom 8 ods. 1 písm. p) Dohody o obchode a spolupráci medzi Európskou úniou a Európskym spoločenstvom pre atómovú energiu na jednej strane a Spojeným kráľovstvom Veľkej Británie a Severného Írska na strane druhej č. 1/2023 z 10. marca 2023, pokiaľ ide o používanie elektronickej výmeny informácií o sociálnom zabezpečení na prenos údajov medzi inštitúciami alebo styčnými orgánmi1a,
________________
1a Ú. v. EÚ L 91, 29.3.2023, s. 89, ELI: http://data.europa.eu/eli/dec/2023/698/oj.


</Amend>
<Amend>Pozmeňujúci návrh		<NumAm>2</NumAm>
<DocAmend>Návrh rozhodnutia</DocAmend>
<Article>Citácia 18 b (nová)</Article>
	

	Návrh uznesenia
	Pozmeňujúci návrh

	
	–	so zreteľom na rozhodnutie Osobitného výboru pre koordináciu sociálneho zabezpečenia zriadeného článkom 8 ods. 1 písm. p) Dohody o obchode a spolupráci medzi Európskou úniou a Európskym spoločenstvom pre atómovú energiu na jednej strane a Spojeným kráľovstvom Veľkej Británie a Severného Írska na strane druhej č. 2/2023 z 28. júna 2023, pokiaľ ide o určenie finančnej inštitúcie, ktorá má slúžiť ako referencia pri určovaní úrokovej sadzby za omeškané platby, a výmenného kurzu pri prepočtoch mien, ako aj dátumu, ktorý treba zohľadniť pri určovaní výmenných kurzov na takéto prepočty mien1a,
__________________
1a Ú. v. EÚ L 179, 14.7.2023, s. 147, ELI: http://data.europa.eu/eli/dec/2023/1460/oj.


</Amend>
<Amend>Pozmeňujúci návrh		<NumAm>3</NumAm>
<DocAmend>Návrh rozhodnutia</DocAmend>
<Article>Citácia 20 a (nová)</Article>
	

	Návrh uznesenia
	Pozmeňujúci návrh

	
	–	so zreteľom na výsledný dokument samitu EÚ – Spojené kráľovstvo z 19. mája 2025 s názvom Obnovený program spolupráce medzi Európskou úniou a Spojeným kráľovstvom – spoločná dohoda,


</Amend>
<Amend>Pozmeňujúci návrh		<NumAm>4</NumAm>
<DocAmend>Návrh uznesenia</DocAmend>
<Article>Odôvodnenie A</Article>
	

	Návrh uznesenia
	Pozmeňujúci návrh

	A.	keďže EÚ a Spojené kráľovstvo, ktoré sú súčasťou toho istého kontinentu a sú viazané spoločnými hodnotami, čelia závažnej nestabilnej globálnej bezpečnostnej situácii poznačenej rastúcim geopolitickým napätím; keďže preukázali politické odhodlanie spolupracovať a naďalej sú silnými partnermi pri riešení globálnych výziev a bezpečnostných hrozieb, čo je najviditeľnejšie pri podpore Ukrajiny pri obrane proti ruskej agresii;
	A.	keďže EÚ a Spojené kráľovstvo, ktoré sú súčasťou toho istého kontinentu a sú viazané spoločnými hodnotami, čelia závažnej nestabilnej globálnej bezpečnostnej situácii poznačenej rastúcim geopolitickým napätím; keďže preukázali politické odhodlanie spolupracovať a naďalej sú silnými partnermi pri riešení globálnych výziev a bezpečnostných hrozieb, čo je najviditeľnejšie pri podpore Ukrajiny pri obrane proti ruskej agresii; keďže užšia spolupráca medzi EÚ a Spojeným kráľovstvom založená na predvídateľnosti a štruktúre, ktoré poskytuje dohoda o obchode a spolupráci, je dôležitejšia ako kedykoľvek predtým na ochranu spoločných záujmov a zvýšenie odolnosti;


</Amend>
<Amend>Pozmeňujúci návrh		<NumAm>5</NumAm>
<DocAmend>Návrh rozhodnutia</DocAmend>
<Article>Odôvodnenie J</Article>
	

	Návrh uznesenia
	Pozmeňujúci návrh

	J. 	keďže sa očakáva, že na prvom samite EÚ – Spojené kráľovstvo, ktorý je naplánovaný na 19. mája 2025, sa poskytne impulz na preskúmanie možností vzájomne výhodného prehlbovania partnerstva medzi EÚ a Spojeným kráľovstvom, pričom kľúčovou oblasťou zamerania bude pravdepodobne bezpečnosť a obrana;
	vypúšťa sa


</Amend>
<Amend>Pozmeňujúci návrh		<NumAm>6</NumAm>
<DocAmend>Návrh uznesenia</DocAmend>
<Article>Odôvodnenie K</Article>
	

	Návrh uznesenia
	Pozmeňujúci návrh

	K.	keďže význam transparentnosti v medzinárodnom obchode a investíciách je v prospech všetkých zainteresovaných aktérov a strán; keďže predvídateľné obchodné prostredie, ktoré podporuje obchod a investície medzi EÚ a Spojeným kráľovstvom, je vítané;
	K.	keďže význam transparentnosti v medzinárodnom obchode a investíciách je v prospech všetkých zainteresovaných aktérov a strán; keďže predvídateľné obchodné prostredie, ktoré podporuje obchod a investície medzi EÚ a Spojeným kráľovstvom vedúce k rastu a zamestnanosti, je kľúčové;


</Amend>
<Amend>Pozmeňujúci návrh		<NumAm>7</NumAm>
<DocAmend>Návrh uznesenia</DocAmend>
<Article>Odôvodnenie N</Article>
	

	Návrh uznesenia
	Pozmeňujúci návrh

	N.	keďže Spojené kráľovstvo uplatňuje svoj systém garantov pracovných víz pre poskytovateľov služieb z EÚ, v dôsledku čoho musí zamestnávateľ v Spojenom kráľovstve, ktorý chce zamestnať pracovníka z EÚ, získať licenciu od Ministerstva vnútra Spojeného kráľovstva a následne vydať pracovníkovi z EÚ osvedčenie garanta a zaplatiť poplatky, aby tento pracovník mohol požiadať o vízum (s ďalšími poplatkami);
	N.	keďže Spojené kráľovstvo uplatňuje svoj systém garantov pracovných víz pre poskytovateľov služieb z EÚ, v dôsledku čoho musí zamestnávateľ v Spojenom kráľovstve, ktorý chce zamestnať pracovníka z EÚ, získať licenciu od Ministerstva vnútra Spojeného kráľovstva a následne vydať pracovníkovi z EÚ osvedčenie garanta a zaplatiť poplatky, aby tento pracovník mohol požiadať o vízum (pracovník pritom uhrádza ďalšie poplatky);


</Amend>
<Amend>Pozmeňujúci návrh		<NumAm>8</NumAm>
<DocAmend>Návrh rozhodnutia</DocAmend>
<Article>Odôvodnenie R a (nové)</Article>
	

	Návrh uznesenia
	Pozmeňujúci návrh

	
	Ra.	keďže v dohode o obchode a spolupráci sa stanovuje koordinácia sociálneho zabezpečenia s cieľom chrániť práva na sociálne zabezpečenie ľudí, ktorí sa pohybujú medzi EÚ a Spojeným kráľovstvom po 1. januári 2021; keďže dohoda zároveň poskytuje rovnaké podmienky na zabezpečenie spravodlivej hospodárskej súťaže tým, že zachováva vysokú úroveň ochrany vo viacerých oblastiach vrátane sociálnych a pracovných práv a obsahuje záväzné mechanizmy presadzovania a urovnávania sporov na zaistenie súladu;


</Amend>
<Amend>Pozmeňujúci návrh		<NumAm>9</NumAm>
<DocAmend>Návrh rozhodnutia</DocAmend>
<Article>Odôvodnenie R b (nové)</Article>
	

	Návrh uznesenia
	Pozmeňujúci návrh

	
	Rb.	keďže základné práva organizovať sa, kolektívne vyjednávať a prijímať kolektívne opatrenia sú zakotvené v medzinárodnom práve a neoddeliteľne súvisia so zabezpečením udržateľného rozvoja a rovnakých podmienok, ako sa stanovuje v dohode o obchode a spolupráci;


</Amend>
<Amend>Pozmeňujúci návrh		<NumAm>10</NumAm>
<DocAmend>Návrh uznesenia</DocAmend>
<Article>Odôvodnenie R c (nové)</Article>
	

	Návrh uznesenia
	Pozmeňujúci návrh

	
	Rc.	keďže zákon Spojeného kráľovstva o ponechanom práve Únie (zrušenie a reforma) z roku 2023 získal 29. júna 2023 kráľovský súhlas; keďže týmto zákonom sa do konca roka 2023 zrušili určité ponechané právne predpisy Únie a zrušil sa ním osobitný štatút všetkých ponechaných právnych predpisov Únie v právnom poriadku Spojeného kráľovstva; keďže týmto zákonom sa na orgány Spojeného kráľovstva delegovali významné právomoci na zrušenie, zmenu alebo úpravu ponechaných právnych predpisov Únie;


</Amend>
<Amend>Pozmeňujúci návrh		<NumAm>11</NumAm>
<DocAmend>Návrh rozhodnutia</DocAmend>
<Article>Odôvodnenie R d (nové)</Article>
	

	Návrh uznesenia
	Pozmeňujúci návrh

	
	Rd.	keďže sloboda pohybu pracovníkov predstavuje v EÚ základné právo; keďže mobilita pracovníkov a študentov v odbornom vzdelávaní a príprave medzi EÚ a Spojeným kráľovstvom má dlhoročnú tradíciu; keďže Erasmus+ je už dlho v tejto súvislosti dôležitým nástrojom; keďže dohoda medzi EÚ a Spojeným kráľovstvom o vyvíjaní úsilia o pridruženie Spojeného kráľovstva k programu Erasmus+ s cieľom rozšíriť vzdelávacie, profesionálne a kultúrne príležitosti pre mládež je vítaná; keďže posilnenie mobility pracovníkov medzi EÚ a Spojeným kráľovstvom by mohlo pomôcť pri riešení nedostatku pracovníkov; keďže je potrebná komplexná dohoda o mobilite medzi EÚ a Spojeným kráľovstvom, ktorá zabezpečí ochranu práv pracovníkov a cezhraničný pohyb pracovníkov;


</Amend>
<Amend>Pozmeňujúci návrh		<NumAm>12</NumAm>
<DocAmend>Návrh uznesenia</DocAmend>
<Article>Odsek 7</Article>
	

	Návrh uznesenia
	Pozmeňujúci návrh

	7.	zdôrazňuje osobitnú situáciu Severného Írska vzhľadom na jeho jedinečné postavenie s prístupom na vnútorný trh EÚ aj Spojeného kráľovstva v dôsledku protokolu o Írsku/Severnom Írsku, ktorý bol uzatvorený s cieľom zachovať Veľkopiatkovú dohodu napriek vystúpeniu Spojeného kráľovstva z EÚ; vyzýva na úplné, včasné a dôsledné vykonávanie všetkých prvkov Windsorského rámca s cieľom zabezpečiť trvalé prínosy, ako aj istotu a predvídateľnosť pre podniky a obyvateľov Severného Írska, chrániť hospodárstvo celého ostrova, zachovať Veľkopiatkovú dohodu vo všetkých jej rozmeroch, zabezpečiť bezproblémový obchod a spoluprácu, ako aj chrániť integritu jednotného trhu a colnej únie; pripomína, že EÚ rýchlo zareagovala s cieľom zrealizovať Windsorský rámec a teraz očakáva, že Spojené kráľovstvo urýchlene úplne a dôsledne vykoná svoju časť rámca;
	7.	zdôrazňuje osobitnú situáciu Severného Írska vzhľadom na jeho jedinečné postavenie s prístupom na vnútorný trh EÚ aj Spojeného kráľovstva v dôsledku protokolu o Írsku/Severnom Írsku, ktorý bol uzatvorený s cieľom zachovať Veľkopiatkovú dohodu napriek vystúpeniu Spojeného kráľovstva z EÚ; vyzýva na úplné, včasné a dôsledné vykonávanie všetkých prvkov Windsorského rámca pri zachovaní povinností stanovených v jeho článku 2, ktoré sa týkajú ustanovení o neobmedzovaní práv, záruk a rovnosti, s cieľom zabezpečiť trvalé prínosy, ako aj istotu a predvídateľnosť pre podniky a obyvateľov Severného Írska, chrániť hospodárstvo celého ostrova, zachovať Veľkopiatkovú dohodu vo všetkých jej rozmeroch, zabezpečiť bezproblémový obchod a spoluprácu, ako aj chrániť integritu jednotného trhu a colnej únie; pripomína, že EÚ rýchlo zareagovala s cieľom zrealizovať Windsorský rámec a teraz očakáva, že Spojené kráľovstvo urýchlene úplne a dôsledne vykoná svoju časť rámca;


</Amend>
<Amend>Pozmeňujúci návrh		<NumAm>13</NumAm>
<DocAmend>Návrh rozhodnutia</DocAmend>
<Article>Odsek 7 a (nový)</Article>
	

	Návrh uznesenia
	Pozmeňujúci návrh

	
	7a.	zdôrazňuje, že je dôležité zabezpečiť, aby neexistovali žiadne prekážky ani obmedzenia, pokiaľ ide o možnosť jednotlivcov s pobytom v Severnom Írsku a Írsku hľadať si prácu a zamestnať sa na druhej strane hranice, v súlade so zásadami Veľkopiatkovej dohody; v tejto súvislosti zdôrazňuje význam ochrany cezhraničných pracovníkov vrátane ich sociálnych a pracovných práv;


</Amend>
<Amend>Pozmeňujúci návrh		<NumAm>14</NumAm>
<DocAmend>Návrh rozhodnutia</DocAmend>
<Article>Odsek 13</Article>
	

	Návrh uznesenia
	Pozmeňujúci návrh

	13.	víta zapojenie občianskej spoločnosti do vykonávania dohody o obchode a spolupráci; vyzdvihuje dobre vyvážené zastúpenie v domácej poradnej skupine EÚ a jej cenné odporúčania; vyzýva Radu pre partnerstvo, aby naďalej zohľadňovala rôznorodé názory občianskej spoločnosti;
	13.	víta zapojenie občianskej spoločnosti do vykonávania dohody o obchode a spolupráci vrátane organizácií zamestnávateľov a odborových zväzov, ako aj mimovládnych organizácií; vyzdvihuje dobre vyvážené zastúpenie v domácej poradnej skupine EÚ a jej cenné odporúčania; zdôrazňuje význam fóra občianskej spoločnosti v tejto súvislosti; vyzýva Radu pre partnerstvo, aby naďalej zohľadňovala rôznorodé názory občianskej spoločnosti;


</Amend>
<Amend>Pozmeňujúci návrh		<NumAm>15</NumAm>
<DocAmend>Návrh rozhodnutia</DocAmend>
<Article>Odsek 20 a (nový)</Article>
	

	Návrh uznesenia
	Pozmeňujúci návrh

	
	20a.	víta záväzok prijatý na samite EÚ – Spojené kráľovstvo 19. mája 2025, ako sa uvádza v spoločnej dohode o obnovenom programe spolupráce medzi EÚ a Spojeným kráľovstvom uzavretej medzi Komisiou a Spojeným kráľovstvom, začať štruktúrované dialógy o vstupe a dočasnom pobyte fyzických osôb na obchodné účely a o vzájomnom uznávaní odborných kvalifikácií podľa dohody o obchode a spolupráci; zdôrazňuje pretrvávajúce prekážky, ktorým čelia štátni príslušníci EÚ a Spojeného kráľovstva v prístupe k regulovaným povolaniam; zdôrazňuje potrebu jasných a zjednodušených postupov uznávania a zapojenia profesijných organizácií a príslušných orgánov na oboch stranách; konštatuje, že doteraz bolo prijaté len jedno odporúčanie týkajúce sa možnej dohody o vzájomnom uznávaní v rámci dohody o obchode a spolupráci, konkrétne v súvislosti s profesiou architektúry; vyzýva Komisiu a Spojené kráľovstvo, aby urýchlili vykonávanie článku 158 dohody o obchode a spolupráci a prioritne sa zamerali na ďalšie odvetvia, ako sú zdravotná starostlivosť, inžinierstvo a právne a finančné služby;


</Amend>
<Amend>Pozmeňujúci návrh		<NumAm>16</NumAm>
<DocAmend>Návrh rozhodnutia</DocAmend>
<Article>Odsek 20 b (nový)</Article>
	

	Návrh uznesenia
	Pozmeňujúci návrh

	
	20b.	víta vyhlásenie o zámere v nadväznosti na samit EÚ – Spojené kráľovstvo pracovať na vyváženom programe na získavanie skúseností pre mládež s cieľom uľahčiť účasť mladých ľudí z EÚ a Spojeného kráľovstva na rôznych činnostiach, ako sú práca, štúdium, služby aupair, dobrovoľníctvo alebo jednoducho cestovanie počas obmedzeného obdobia; nabáda obe strany, aby rýchlo a ambiciózne napredovali v jeho navrhovaní a vykonávaní a zabezpečili recipročný prístup, právnu jasnosť a primeranú sociálnu ochranu účastníkov; zdôrazňuje, že v prípade potreby je potrebné zabezpečiť dôstojné mzdy a pracovné podmienky pre účastníkov akéhokoľvek budúceho systému skúseností s mládežou; 


</Amend>
<Amend>Pozmeňujúci návrh		<NumAm>17</NumAm>
<DocAmend>Návrh rozhodnutia</DocAmend>
<Article>Odsek 20 c (nový)</Article>
	

	Návrh uznesenia
	Pozmeňujúci návrh

	
	20c. 	víta tiež vyhlásenie zo samitu EÚ – Spojené kráľovstvo o úmysle pracovať na pridružení Spojeného kráľovstva k programu EÚ Erasmus+; vyzýva Komisiu a Spojené kráľovstvo, aby v tejto súvislosti urýchlili rokovania;


</Amend>
<Amend>Pozmeňujúci návrh		<NumAm>18</NumAm>
<DocAmend>Návrh rozhodnutia</DocAmend>
<Article>Odsek 21 a (nový)</Article>
	

	Návrh uznesenia
	Pozmeňujúci návrh

	
	21a.	pripomína, že v dohode o obchode a spolupráci sa vyžaduje, aby sa hospodárske partnerstvo medzi oboma stranami opieralo o rovnaké podmienky otvorenej a spravodlivej hospodárskej súťaže a aby sa obchod a investície uskutočňovali tak, aby sa podporoval udržateľný rozvoj vrátane hospodárskeho a sociálneho rozvoja a ochrany životného prostredia; pripomína, že ochrana práv pracovníkov je v tejto súvislosti nevyhnutná, ako sa stanovuje okrem iného v článkoch 355, 386, 387, 399 a 524 dohody o obchode a spolupráci; konštatuje, že podľa článku 355 sa obe strany zaväzujú zachovávať a zlepšovať svoje príslušné normy v oblastiach, na ktoré sa vzťahuje hlava XI;


</Amend>
<Amend>Pozmeňujúci návrh		<NumAm>19</NumAm>
<DocAmend>Návrh rozhodnutia</DocAmend>
<Article>Odsek 21 b (nový)</Article>
	

	Návrh uznesenia
	Pozmeňujúci návrh

	
	21b.	víta návrhy uvedené v zákone vlády Spojeného kráľovstva o zamestnaneckých právach na roky 2024 – 2025, ktorých cieľom je rozšíriť práva na kolektívne vyjednávanie, poskytnúť pracovníkom zaručený pracovný čas a zrušiť zákon o štrajkoch (minimálne úrovne služieb) z roku 2023; v tejto súvislosti víta návrh zákona o zamestnaneckých právach zameraný na kvalitné pracovné miesta, ktorý zaviedla decentralizovaná vláda Severného Írska v Belfaste a ktorý v plnej miere dodržiava normy EÚ;


</Amend>
<Amend>Pozmeňujúci návrh		<NumAm>20</NumAm>
<DocAmend>Návrh rozhodnutia</DocAmend>
<Article>Odsek 21 c (nový)</Article>
	

	Návrh uznesenia
	Pozmeňujúci návrh

	
	21c.	konštatuje, že pokiaľ ide o zákon Spojeného kráľovstva o ponechanom práve Únie (zrušenie a reforma) z roku 2023, orgány Spojeného kráľovstva vo svojej oficiálnej odpovedi Komisii a v rámci série technických stretnutí informovali Komisiu, že cieľom zákona nie je znížiť úroveň ochrany okrem iných oblastí aj v pracovných záležitostiach podľa dohody o obchode a spolupráci; vyzýva však Komisiu, aby zákon pozorne monitorovala s cieľom zabezpečiť súlad vzhľadom na rozsiahle splnomocnenie udelené orgánom Spojeného kráľovstva na zmenu ponechaného práva Únie a úlohu jeho súdov pri výklade ponechaných právnych predpisov EÚ;


</Amend>
<Amend>Pozmeňujúci návrh		<NumAm>21</NumAm>
<DocAmend>Návrh rozhodnutia</DocAmend>
<Article>Odsek 21 d (nový)</Article>
	

	Návrh uznesenia
	Pozmeňujúci návrh

	
	21d.	konštatuje, že v októbri 2024 vláda Spojeného kráľovstva oznámila svoj zámer zriadiť v rámci ministerstva pre podnikanie a obchod novú agentúru pre spravodlivú prácu, ktorá nahradí existujúce štátne orgány presadzovania práva v oblasti ochrany práce;


</Amend>
<Amend>Pozmeňujúci návrh		<NumAm>22</NumAm>
<DocAmend>Návrh rozhodnutia</DocAmend>
<Article>Odsek 21 e (nový)</Article>
	

	Návrh uznesenia
	Pozmeňujúci návrh

	
	21e.	vyzýva Komisiu a Parlamentné zhromaždenie pre partnerstvo EÚ – Spojené kráľovstvo, aby naďalej pozorne monitorovali, či nedochádza k znižovaniu úrovne pracovných noriem, a ďalší vývoj v oblasti práv pracovníkov v Spojenom kráľovstve a aby pokračovali vo svojom úsilí s vládou Spojeného kráľovstva o zabezpečenie úplného dodržiavania dohody o obchode a spolupráci; vyzýva Komisiu, aby využila všetky dostupné prostriedky na riešenie akýchkoľvek obáv, ktoré by si mohli vyžadovať uplatňovanie hlavy XI kapitoly 6 dohody o obchode a spolupráci, a to aj prostredníctvom dialógu v rámci Parlamentného zhromaždenia pre partnerstvo EÚ – Spojené kráľovstvo a osobitných výborov, konzultácií s domácou poradnou skupinou EÚ a v prípade potreby prostredníctvom mechanizmov urovnávania sporov stanovených v článku 389;


</Amend>
<Amend>Pozmeňujúci návrh		<NumAm>23</NumAm>
<DocAmend>Návrh rozhodnutia</DocAmend>
<Article>Odsek 21 f (nový)</Article>
	

	Návrh uznesenia
	Pozmeňujúci návrh

	
	21f.	vyzýva EÚ a Spojené kráľovstvo, aby preskúmali možnosti ďalšej spolupráce a výmeny najlepších postupov v oblasti zamestnanosti a sociálnej ochrany; uznáva potenciál vzájomnej spolupráce s cieľom zlepšiť vykonávanie a presadzovanie politík zamestnanosti, zabezpečiť spravodlivú hospodársku súťaž, udržateľný rast pre podniky a spravodlivé pracovné podmienky pre pracovníkov v EÚ aj Spojenom kráľovstve; pripomína, že sociálni partneri zohrávajú významnú úlohu pri monitorovaní aj presadzovaní dohody o obchode a spolupráci, a to aj prostredníctvom právomoci podávať oficiálne sťažnosti;


</Amend>
<Amend>Pozmeňujúci návrh		<NumAm>24</NumAm>
<DocAmend>Návrh rozhodnutia</DocAmend>
<Article>Odsek 21 g (nový)</Article>
	

	Návrh uznesenia
	Pozmeňujúci návrh

	
	21g.	víta politickú dohodu, ktorá sa dosiahla v júni 2025 medzi EÚ a Spojeným kráľovstvom o kľúčových aspektoch budúcej dohody medzi EÚ a Spojeným kráľovstvom o Gibraltári s cieľom odstrániť všetky fyzické prekážky, kontroly a preverovanie osôb a tovaru medzi Španielskom a Gibraltárom a zároveň zachovať schengenský priestor, vnútorný trh EÚ a colnú úniu; víta najmä zámer zabezpečiť rovnaké podmienky v oblasti práce;


</Amend>
<Amend>Pozmeňujúci návrh		<NumAm>25</NumAm>
<DocAmend>Návrh uznesenia</DocAmend>
<Article>Odsek 22 a (nový)</Article>
	

	Návrh uznesenia
	Pozmeňujúci návrh

	
	22a.	víta prebiehajúcu spoluprácu EÚ a Spojeného kráľovstva v rámci MOP, najmä pokiaľ ide o vývoj nového nástroja zameraného na reguláciu práce pre platformy;


</Amend>
<Amend>Pozmeňujúci návrh		<NumAm>26</NumAm>
<DocAmend>Návrh uznesenia</DocAmend>
<Article>Odsek 29 a (nový)</Article>
	

	Návrh uznesenia
	Pozmeňujúci návrh

	
	29a.	pripomína význam zachovania prísnych environmentálnych a pracovných noriem v energetických projektoch; zdôrazňuje potrebu regulačnej spolupráce s cieľom zabezpečiť, aby iniciatívy v oblasti energetiky podporovali vzostupnú konvergenciu v rámci práv pracovníkov, zdravia a bezpečnosti a ochrany životného prostredia;


</Amend>
<Amend>Pozmeňujúci návrh		<NumAm>27</NumAm>
<DocAmend>Návrh rozhodnutia</DocAmend>
<Article>Odsek 32 a (nový)</Article>
	

	Návrh uznesenia
	Pozmeňujúci návrh

	
	32a.	víta hodnotenie Komisie, že spolupráca v oblasti koordinácie sociálneho zabezpečenia bola konštruktívna, pričom v roku 2023 ani 2024 neboli zistené žiadne systémové ani štrukturálne problémy a obe strany sa zaviazali vyriešiť všetky otázky, ktoré by sa mohli objaviť pri vykonávaní Protokolu o koordinácii v oblasti sociálneho zabezpečenia k dohode o obchode a spolupráci; konštatuje, že Osobitný výbor pre koordináciu sociálneho zabezpečenia prijal dve rozhodnutia týkajúce sa vyslaných pracovníkov a samostatne zárobkovo činných osôb a objasnenia určitých finančných aspektov; zdôrazňuje význam dynamického protokolu, ktorý je v súlade s revíziami ustanovení o koordinácii sociálneho zabezpečenia; vyzýva na pokračovanie v úsilí o zjednodušenie postupov, zabezpečenie jednotného výkladu vo všetkých členských štátoch a Spojenom kráľovstve a zlepšenie prístupu k sociálnemu zabezpečeniu pre občanov prostredníctvom lepších usmernení, digitálnych nástrojov a administratívnej spolupráce;


</Amend>
<Amend>Pozmeňujúci návrh		<NumAm>28</NumAm>
<DocAmend>Návrh rozhodnutia</DocAmend>
<Article>Odsek 32 b (nový)</Article>
	

	Návrh uznesenia
	Pozmeňujúci návrh

	
	32b.	konštatuje, že Osobitný výbor pre koordináciu sociálneho zabezpečenia vykonal technickú prácu na témach, ako sú zmeny štruktúrovaných elektronických dokumentov a prenosných dokumentov, postupy pri preplácaní nákladov na nemocenské dávky, a transpozícia príslušných rozhodnutí Správnej komisie EÚ pre koordináciu systémov sociálneho zabezpečenia; vyzýva výbor, aby zintenzívnil svoje úsilie a dosiahol hmatateľný pokrok pri zlepšovaní postupov, zabezpečovaní jednotného výkladu vo všetkých členských štátoch a Spojenom kráľovstve a zlepšovaní koordinácie práv na sociálne zabezpečenie mobilných a cezhraničných pracovníkov;


</Amend>
<Amend>Pozmeňujúci návrh		<NumAm>29</NumAm>
<DocAmend>Návrh uznesenia</DocAmend>
<Article>Odsek 32 c (nový)</Article>
	

	Návrh uznesenia
	Pozmeňujúci návrh

	
	32c.	zdôrazňuje, že je dôležité zabezpečiť dôstojné, spravodlivé a bezpečné pracovné podmienky pre sezónnych pracovníkov, najmä v kľúčových odvetviach, ako sú poľnohospodárstvo, cestovný ruch a stavebníctvo; vyzýva Komisiu, aby v kontexte vykonávania dohody o obchode a spolupráci medzi EÚ a Spojeným kráľovstvom podporovala vytvorenie osobitného mechanizmu pre mobilitu sezónnych pracovníkov vrátane spoločných noriem týkajúcich sa trvania zamestnania, prístupu k sociálnemu zabezpečeniu a ochrany pred vykorisťovaním so zárukami porovnateľnými s tými, ktoré sú stanovené v smernici 2014/36/EÚ1a;
_______________
1aSmernica Európskeho parlamentu a Rady 2014/36/EÚ z 26. februára 2014 o podmienkach vstupu a pobytu štátnych príslušníkov tretích krajín na účel zamestnania ako sezónni pracovníci (Ú. v. EÚ L 94, 28.3.2014, s. 375, ELI: http://data.europa.eu/eli/dir/2014/36/oj).



</Amend>
<Amend>Pozmeňujúci návrh		<NumAm>30</NumAm>
<DocAmend>Návrh uznesenia</DocAmend>
<Article>Odsek 32 d (nový)</Article>
	

	Návrh uznesenia
	Pozmeňujúci návrh

	
	32d.	vyzýva Komisiu, aby posúdila uskutočniteľnosť zriadenia jednotného kontaktného miesta pre EÚ a Spojené kráľovstvo na nahlasovanie porušení práv pracovníkov, prekážok v prístupe k sociálnym dávkam alebo problémov súvisiacich s uznávaním cezhraničných pracovných zmlúv;


</Amend>
<Amend>Pozmeňujúci návrh		<NumAm>31</NumAm>
<DocAmend>Návrh uznesenia</DocAmend>
<Article>Odsek 32 e (nový)</Article>
	

	Návrh uznesenia
	Pozmeňujúci návrh

	
	32e.	berie na vedomie význam a hodnotu sociálneho modelu EÚ a vyzýva vládu Spojeného kráľovstva, aby rozšírila doložku zákazu zníženia úrovne ochrany na celé sociálne acquis EÚ;


</Amend></RepeatBlock-Amend>

PRÍLOHA: SUBJEKTY ALEBO OSOBY, KTORÉ SPRAVODAJKYNI VÝBORU POŽIADANÉHO O STANOVISKO POSKYTLI INFORMÁCIE
<FootprintIntro>V súlade s článkom 8 prílohy I k rokovaciemu poriadku spravodajkyňa výboru požiadaného o stanovisko vyhlasuje, že počas prípravy stanoviska až do jeho prijatia výborom jej poskytli informácie tieto subjekty alebo osoby:</FootprintIntro>
	Subjekt a/alebo osoba

	European Trade Union Confederation (ETUC)

	IndustriAll European Trade Union


Vypracovanie uvedeného zoznamu je vo výlučnej zodpovednosti spravodajkyne výboru požiadaného o stanovisko.
Ak sú v zozname uvedené mená, funkcie alebo mená a funkcie fyzických osôb, spravodajkyňa výboru požiadaného o stanovisko vyhlasuje, že predložila dotknutým fyzickým osobám oznámenie Európskeho parlamentu o ochrane údajov č. 484 (https://www.europarl.europa.eu/data-protect/index.do), v ktorom sa stanovujú podmienky spracúvania ich osobných údajov a práva súvisiace s týmto spracúvaním.

